CELEX: 32003R2151
Language: hr
Date: 2003-12-16 00:00:00
Title: Uredba Komisije (EZ) br. 2151/2003 od 16. prosinca 2003. o izmjeni Uredbe (EZ) br. 2195/2002 Europskog parlamenta i Vijeća o Jedinstvenom rječniku javne nabave (CPV)  Tekst značajan za EGP

06/Sv. 001
            
            
               HR
            
            
               Službeni list Europske unije
            
            
               40
            
         32003R2151
   
               L 329/1
            
            
               SLUŽBENI LIST EUROPSKE UNIJE
            
            
               16.12.2003.
            
         
      UREDBA KOMISIJE (EZ) br. 2151/2003
   od 16. prosinca 2003.
   o izmjeni Uredbe (EZ) br. 2195/2002 Europskog parlamenta i Vijeća o Jedinstvenom rječniku javne nabave (CPV)
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 2195/2002 Europskog parlamenta i Vijeća od 5. studenoga 2002. o Jedinstvenom rječniku javne nabave (1), a posebno njezin članak 2,
   budući da:
   
               (1)
            
            
               Uredbom (EZ) br. 2195/2002 ustanovljen je jedinstveni klasifikacijski sustav za javnu nabavu, kako bi se normizirali navodi koje koriste javni naručitelji i naručitelji za opisivanje predmeta svojih ugovora;
            
         
               (2)
            
            
               Možda će trebati prilagoditi ili izmijeniti strukturu i brojčane oznake CPV-a u svjetlu razvoja tržišta i potreba korisnika;
            
         
               (3)
            
            
               Potrebno je ažurirati strukturu i brojčane oznake CPV-a kako bi se uvažile posebne potrebe koje su iskazale države članice i korisnici CPV-a te kako bi se ispravile materijalne pogreške uočene u raznim jezičnim inačicama;
            
         
               (4)
            
            
               Tehnička usklađivanja i poboljšanja koja su bila utvrđena tijekom zakonodavnog procesa kojim je usvojena Uredba (EZ) br. 2195/2002, ali koja se nisu mogla uzeti u obzir u toj Uredbi, treba navesti u prilozima toj Uredbi;
            
         
               (5)
            
            
               U svom mišljenju (2) o prijedlogu Uredbe o CPV-u, Odbor regija je istaknuo da je potrebno poboljšati klasifikaciju lijekova te je preporučio da se struktura i brojčane oznake CPV-a, u dijelu koji se odnosi na lijekove, upotpune primjenom Sustava anatomsko-terapijsko-kemijske klasifikacije lijekova (ATK, eng. Anatomic Therapeutic Chemical, ATC) koji oblikuje Svjetska zdravstvena organizacija;
            
         
               (6)
            
            
               Zainteresirane strane i korisnici CPV-a dali su svoje posebne prijedloge za poboljšanje CPV-a;
            
         
               (7)
            
            
               Ažuriranu strukturu i brojčane oznake CPV-a treba zorno prikazati u obliku tablica u kojima će se pokazati odnos između CPV-a i privremene Središnje klasifikacije proizvoda Ujedinjenih naroda (CPC Prov.), Statističke klasifikacije ekonomskih djelatnosti u Europskim zajednicama (NACE Rev. 1) i Kombinirane nomenklature (KN);
            
         
               (8)
            
            
               Zbog jasnoće bi trebalo u cijelosti zamijeniti kako CPV tako i tablični prikaz odnosa između CPV-a i CPC-a Prov.-a. Sve izmjene brojčanih oznaka CPV-a ili njihovih opisa treba navesti u posebnom, novom Prilogu Uredbi (EZ) br. 2195/2002;
            
         
               (9)
            
            
               Stupanjem na snagu Uredbe Komisije (EZ) br. 204/2002 od 19. prosinca 2001. (3) o izmjeni Uredbe Vijeća (EEZ) br. 3696/93 o statističkoj klasifikaciji proizvoda po djelatnostima (CPA) u Europskoj ekonomskoj zajednici, podaci iz Priloga II. Uredbi (EZ) br. 2195/2002, koji prikazuju odnos između CPV-a i CPA-a 96, postali su zastarjeli;
            
         
               (10)
            
            
               U Zajedničkom stajalištu (EZ) br. 33/2003 od 20. ožujka 2003., koje je Vijeće usvojilo s ciljem donošenja direktive Europskog parlamenta i Vijeća o koordinaciji postupaka javne nabave za sklapanje ugovora o javnim radovima, ugovora o javnoj nabavi i ugovora o javnim uslugama (4) i u Zajedničkom stajalištu (EZ) br. 34/2003 od 20. ožujka 2003., koji je Vijeće usvojilo s ciljem donošenja direktive Europskog parlamenta i Vijeća o koordinaciji postupaka javne nabave za subjekte koji djeluju u sektorima vode, energetike, prijevoza i poštanskih usluga (5), skupine proizvoda nisu utvrđene pozivanjem na statističku klasifikaciju proizvoda po djelatnostima (CPA);
            
         
               (11)
            
            
               Zbog toga nije primjereno ažurirati tablični prikaz odnosa između CPV-a i CPA-a 96 koji je naveden u Prilogu II. Uredbi (EZ) br. 2195/2002. Taj Prilog stoga treba brisati;
            
         
               (12)
            
            
               Stoga Uredbu (EZ) br. 2195/2002 treba stoga na odgovarajući način izmijeniti;
            
         
               (13)
            
            
               Mjere predviđene ovom Uredbom u skladu su s mišljenjem Savjetodavnog odbora za javnu nabavu,
            
         DONIJELA JE OVU UREDBU:
   Članak 1.
   Uredba (EZ) br. 2195/2002 izmjenjuje se kako slijedi:
   
                
            
            
               Prilog I. zamjenjuje se tekstom iz Priloga I. ovoj Uredbi;
            
         
                
            
            
               Prilog II. zamjenjuje se tekstom iz Priloga II. ovoj Uredbi;
            
         
                
            
            
               Prilog III. zamjenjuje se tekstom iz Priloga III. ovoj Uredbi;
            
         
                
            
            
               Prilog IV. izmjenjuje se u skladu s Prilogom IV. ovoj Uredbi;
            
         
                
            
            
               Prilog V. izmjenjuje se u skladu s Prilogom V. ovoj Uredbi.
            
         Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. prosinca 2003.
      
         
            Za Komisiju
         
         Frederik BOLKESTEIN
         
         
            Član Komisije
         
      
   
   
      (1)  SL L 340, 16.12.2002., str. 1.
   
      (2)  SL L 192, 12.8.2002., str. 50.
   
      (3)  SL L 36, 6.2.2002., str. 1.
   
      (4)  SL C 147 E, 24.6.2003., str. 1.
   
      (5)  SL C 147 E, 24.6.2003., str. 137.
   PRILOG I.
   JEDINSTVENI RJEČNIK JAVNE NABAVE (CPV)
   Vidjeti Uredbu Komisije (EZ) br. 213/2008 (SL L 74, 15.3.2008., str. 1.).
   PRILOG II.
   IZMJENA BROJČANIH OZNAKA ILI OPISA CPV-A IZ PRILOGA I. UREDBI (EZ) BR. 2195/2002
   Vidjeti Uredbu Komisije (EZ) br. 213/2008 (SL L 74, 15.3.2008., str. 1.).
   PRILOG III.
   USPOREDNA TABLICA IZMEĐU CVP-a I CPC-a Prov.
   Vidjeti Uredbu Komisije (EZ) br. 213/2008 (SL L 74, 15.3.2008., str. 1.).
   PRILOG IV.
   IZMJENA PRILOGA IV. UREDBI (EZ) BR. 2195/2002
   
      Usporedna tablica između CPV-a i NACE Rev.1
   
   Vidjeti Uredbu Komisije (EZ) br. 213/2008 (SL L 74, 15.3.2008., str. 1.).
   PRILOG V.
   IZMJENA PRILOGA V. UREDBI (EZ) BR. 2195/2002
   
      Usporedna tablica između CPV-a i KN-a
   
   Vidjeti Uredbu Komisije (EZ) br. 213/2008 (SL L 74, 15.3.2008., str. 1.).